સામાન્ય રીતે વસ્ત્રોના આવરણ નીચે રહેનારો આ વિસ્તાર ખૂલ્લામાં આવ્યો એના મૂળ કારણો તો ભૂગોળમાં આપેલા જ છે. પરીક્ષામાં પાંચ માર્કની ટૂંક નોંધ પૂછાય તો તમે લખી શકો કે ભારત સમશિતોષ્ણ કટિબંધમાં આવેલો પ્રદેશ છે. આપણે ત્યાં લગભગ આઠ નવ મહિના ગરમીનું સામ્રાજ્ય રહે છે. ઉપરાંત આજકાલ ડુડ ગણાતા લોકો બાયસેપ્સ બતાવવા માટે અને ક્ધયાઓ બોલ્ડ દેખાવા માટે બાંય વગરના કપડાં પહેરે છે. ક્ધયાઓમાં બાંય વગરની કુર્તિ, ટોપ અને બ્લાઉઝ પ્રચલિત છે. જ્યારે બાંય વગરના લેંઘા, પેન્ટ કે શર્ટની ફેશન હજી આવી નથી એટલે છોકરાઓ પણ બાંય વગરના ટીઝ કે પછી કેવળ ગંજી પહેરીને ફરી રહ્યા છે. એમાં ફ્રન્ટ કેમેરા સાથેના મોબાઇલનું આગમન થયું. પછી તો બગલોએ આકાશ ભણી મીટ માંડી છે, વગેરે… વગેરે…